smcproject/ml-wiki-sentences huggingface dataset:
സീമാന്റെ അദ്ധ്യാപകനായിരുന്ന ഹെൻഡ്രിക് ലോറെന്റ്സ് ഇതിന്‌ സൈദ്ധാന്തികമായ വിശദീകരണം നൽകുകയും ചെയ്തു.
ഇരുവരും 1902 -ലെ ഭൗതികശാസ്ത്രത്തിനുള്ള നോബൽ സമ്മാനം പങ്കിട്ടു .
വൈദ്യുതമണ്ഡലത്തിലെ തത്തുല്യമായ പ്രഭാവം സ്റ്റാർക് പ്രഭാവം എന്നറിയപ്പെടുന്നു.
ന്യൂക്ലിയർ മാഗ്‌നെറ്റിക് റെസൊണൻസ് (NMR), ഇലക്ട്രോൺ സ്പിൻ റെസൊണൻസ് (ESR), മാഗ്‌നെറ്റിക് റെസൊണൻസ് ഇമേജിങ്ങ് (MRI), മോസ്ബോവർ സ്പെക്ട്രോസ്കോപ്പി എന്നീ പ്രധാനപ്പെട്ട സ്പെക്ട്രോസ്കോപ്പിക് സങ്കേതങ്ങളിൽ സീമാൻ പ്രഭാവം കാര്യമായ പങ്കു വഹിക്കുന്നു.
ആഗിരണരേഖകളിൽ ഈ പ്രഭാവം കാണപ്പെടുമ്പോൾ ഇൻവേഴ്സ് സീമാൻ പ്രഭാവം എന്നറിയപ്പെടുന്നു.
ചരിത്രം മൈക്കൽ ഫാരഡേ
കാന്തികക്ഷേത്രത്തിന്‌ വികിരണത്തിനുമേലുള്ള സ്വാധീനത്തെക്കുറിച്ച് ആദ്യമായി പഠിക്കാൻ ശ്രമിച്ചത് മൈക്കൽ ഫാരഡേ ആയിരുന്നു .
1862 -ൽ സോഡിയത്തിന്റെ D രേഖ ഒരു കാന്തത്തിന്റെ ധ്രുവങ്ങൾക്കിടയിലൂടെ കടത്തിവിട്ട് അതിൽ മാറ്റങ്ങൾ വരുന്നുണ്ടോ എന്ന് നിരീക്ഷിക്കാൻ അദ്ദേഹം ശ്രമിച്ചു.
എന്നാൽ തന്റെ ഉപകരണങ്ങളുടെ അപര്യാപ്തത മൂലം മാറ്റങ്ങളൊന്നും അദ്ദേഹത്തിന്‌ കാണാനായില്ല.
സീമാൻ പ്രഭാവം : സീമാന്റെ ചിത്രം
1896-ൽ ലെയ്ഡൻ സർവകലാശാലയിൽ ജോലി ചെയ്തിരുന്ന കാലത്ത് കൂടുതൽ ശക്തിയുള്ള സ്പെക്ട്രോസ്കോപ്പുപയോഗിച്ച് കാന്തികക്ഷേത്രത്തിന്റെ സാന്നിദ്ധ്യത്തിൽ ഒരു സ്പെക്ട്രൽ രേഖ മൂന്നായി വിഭജിക്കപ്പെട്ടത് കാണാന്‌ സീമാന്‌ സാധിച്ചു.
കാമർലിങ് ഓൺസിന്റെ കീഴിൽ ജോലി ചെയ്യുകയായിരുന്ന സീമാന്‌ പരീക്ഷണത്തിന്‌ അനുവാദം ലഭിക്കാഞ്ഞതിനാൽ ഓൺസിന്റെ അഭാവത്തിലായിരുന്നു ഈ പരീക്ഷണം നടത്തിയത്.
തദ്ഫലമായി സീമാൻ സർവകലാശാലയിൽ നിന്ന് പുറത്താക്കപ്പെട്ടു .
കാമർലിങ് ഓൺസ് തന്നെ ഈ പരീക്ഷണഫലങ്ങൾ 1896 ഒക്ടോബർ 31 -ന്‌ ആംസ്റ്റർഡാമിലെ നെതർലാൻഡ്സ് റോയൽ അക്കാഡമി ഓഫ് ആർട്ട്സ് ആൻഡ് സയൻസസിന്റെ സമ്മേളനത്തിൽ പുറത്തുവിട്ടു.
ലെയ്ഡൻ സർവകലാശാലയിൽത്തന്നെ ജോലി ചെയ്യുകയായിരുന്ന ഹെൻഡ്രിക് ലോറൻസ് അവിടെവച്ചാണ്‌ സീമാന്റെ പരീക്ഷണഫലങ്ങളെക്കുറിച്ച് അറിഞ്ഞത്.
ഉടൻ തന്നെ വൈദ്യുതകാന്തികതരംഗങ്ങളെക്കുറിച്ചുള്ള തന്റെ സിദ്ധാന്തമുപയോഗിച്ച് പരീക്ഷണഫലങ്ങൾ സീമാന്‌ വിശദീകരിച്ചുകൊടുക്കാൻ അദ്ദേഹത്തിന്‌ സാധിച്ചു.
1902-ലെ ഭൗതികശാസ്ത്രത്തിനുള്ള നോബൽ സമ്മാനം ഈ കണ്ടുപിടിത്തത്തിന്‌ സീമാനും ലോറെന്റ്സും പങ്കിട്ടു.
സാധാരണ ആറ്റങ്ങളിൽ ഇലക്ട്രോണുകളുടെ ക്വാണ്ടം സംഖ്യകൾ വ്യത്യാസപ്പെടുന്നതിനനുസരിച്ച് അവയുടെ ഊർജ്ജവും വ്യത്യാസപ്പെടും.
എന്നാൽ ഒന്നിലധികം ഇലക്ട്രോണിക് കോൺഫിഗറേഷനുകൾ ഒരേ ഊർജ്ജത്തിന്‌ കാരണമായേക്കാം.
ഇങ്ങനെ വരുമ്പോൾ വ്യത്യസ്ത ക്വാണ്ടം സ്ഥിതികൾ തമ്മിലുള്ള പരിവർത്തനം ഒരേ സ്പെക്ട്രൽ രേഖയ്ക്ക് കാരണമായേക്കാം.
കാന്തികക്ഷേത്രവും ഇലക്ട്രോണുകളും തമ്മിലുള്ള പ്രവർത്തനം ഇലക്ട്രോണുകളുടെ ക്വാണ്ടം സംഖ്യകളെ അനുസരിച്ചിരിക്കുന്നു.
അതിനാൽ കാന്തികക്ഷേത്രത്തിന്റെ സാന്നിദ്ധ്യത്തിൽ വ്യത്യസ്ത ക്വാണ്ടം സ്ഥിതികളിലുള്ള ഇലക്ട്രോണുകളുടെ ഊർജ്ജത്തിന്‌ വ്യത്യസ്ത അളവുകളിൽ മാറ്റം വരുന്നു.
ഇങ്ങനെ മുമ്പ് ഒരേ ഊർജ്ജമുണ്ടായിരുന്ന ക്വാണ്ടം സ്ഥിതികളുടെ ഊർജ്ജത്തിലെ തുല്യത നഷ്ടപ്പെടുന്നു.
ഒരേ അളവിൽ ഊർജ്ജം പുറത്തുവിട്ടിരുന്ന ക്വാണ്ടം സ്ഥിതിപരിവർത്തനങ്ങൾ ഇങ്ങനെ വ്യത്യസ്ത അളവ് ഊർജ്ജം പുറത്തുവിടുന്നതിനാൽ ഒരു സ്പെക്ട്രൽ രേഖ അടുത്തടുത്തുള്ള കുറേ സ്പെക്ട്രൽ രേഖകളായി മാറുന്നു.
ഇതാണ്‌ സീമാൻ പ്രഭാവത്തിന്റെ ഉത്ഭവം.
ചിത്രത്തിലേതുപോലെ കാന്തികക്ഷേത്രത്തിന്റെ അഭാവത്തിൽ a,b,c എന്നീ ക്വാണ്ടം സ്ഥിതികളിലും d,e,f എന്നീ ക്വാണ്ടം സ്ഥിതികളിലും ഇലക്ട്രോണുകൾക്ക് ഒരേ ഊർജ്ജമാണെന്ന് കരുതുക.
a,b,c എന്നീ സ്ഥിതികളിലേതിലെങ്കിലും ഉള്ള ഇലക്ടോൺ d,e,f എന്നീ സ്ഥിതികളിലേതിലേക്ക് മാറിയാലും ഒരേ സ്പെക്ട്രൽ രേഖയ്ക്കാണ്‌ ഇത് കാരണമാവുക.
കാന്തികക്ഷേത്രത്തിന്റെ സാന്നിദ്ധ്യത്തിൽ ക്വാണ്ടം സ്ഥിതികളുടെ ഊർജ്ജത്തിൽ വ്യത്യാസം വരുന്നു.
ഇപ്പോൾ വ്യത്യസ്ത ക്വാണ്ടം സ്ഥിതികൾ തമ്മിലുള്ള പരിവർത്തനം വ്യത്യസ്ത സ്പെക്ട്രൽ രേഖകൾക്കാണ്‌ കാരണമാവുക.
ഉദാഹരണമായി a- ക്രമവിരുദ്ധ സീമാൻ പ്രഭാവം
ഇലക്ട്രോണുകളൂടെ സ്പിന്നുകളുടെ തുക പൂജ്യമല്ലാതിരുന്നാൽ ഒരു ഊർജ്ജസ്ഥിതി ഒറ്റ എണ്ണം സീമാൻ ഉപലെവലുകളായി പിരിയാതെ ഇരട്ട എണ്ണം സീമാൻ ഉപലെവലുകളായി പിരിയുന്നു.
ഇലക്ട്രോണുകളുടെ എണ്ണം ഒറ്റസംഖ്യയാകുമ്പോളാണ്‌ ഇത് സംഭവിക്കുന്നത്.
ഇലക്ട്രോണിന്‌ സ്പിൻ എന്ന ഗുണമുണ്ടെന്ന് കണ്ടെത്തുന്നതിനുമുമ്പ് യാതൊരുവിധത്തിലും വിശദീകരിക്കാൻ സാധിക്കാതിരുന്ന ഈ പ്രതിഭാസം ക്രമവിരുദ്ധ സീമാൻ പ്രഭാവം (Anomalous Zeeman effect) എന്നറിയപ്പെടുന്നു.
1897-ൽ ഐറിഷ് ഭൗതികശാസ്ത്രജ്ഞനായ തോമസ് പ്രെസ്റ്റണാണ്‌ ഇത് കണ്ടെത്തിയത് .
പാഷൻ-ബാക്ക് പ്രഭാവം ഫ്രീഡ്രിച്ച് പാഷൻ
കാന്തികക്ഷേത്രത്തിന്റെ ശക്തി വളരെയധികമാകുമ്പോൾ ഇലക്ട്രോണിന്റെ ഭ്രമണം മൂലവും സ്പിൻ മൂലവുമുള്ള കോണീയ സം‌വേഗങ്ങൾ തമ്മിലുള്ള പിണ (coupling) നഷ്ടമാകുന്നു.
സീമാൻ പ്രഭാവത്തിന്റെ ശക്തിയേറിയ കാന്തികക്ഷേത്രത്തിലെ സമാനപ്രഭാവമായ ഇത് പാഷൻ-ബാക്ക് പ്രഭാവം (Paschen-Back effect) എന്നറിയപ്പെടുന്നു.
ജർമ്മൻ ഭൗതികശാസ്ത്രജ്ഞരായ ഫ്രീഡ്രിച്ച് പാഷൻ , ഏൺസ്റ്റ് ഇ.
എ. ബാക്ക് എന്നിവർ ചേർന്നാണ്‌ ഈ പ്രഭാവം കണ്ടെത്തിയത്.
ജ്യോതിർഭൗതികത്തിൽ
സീമാൻ പ്രഭാവത്തിൽ ഇലക്ട്രോണുകളുടെ ഊർജ്ജത്തിൽ വരുന്ന മാറ്റം കാന്തികക്ഷേത്രത്തിന്റെ ശക്തിക്ക് ആനുപാതികമായാണ്‌.
ഇതിനാൽ സ്പെക്ട്രൽ രേഖകളുടെ തരംഗദൈർഘ്യത്തിലെ വ്യത്യാസമുപയോഗിച്ച് കാന്തികക്ഷേത്രത്തിന്റെ ശക്തി കണ്ടെത്താം.
സൂര്യന്റെയും നക്ഷത്രങ്ങളുടെയും കാന്തികക്ഷേത്രത്തെക്കുറിച്ച് പഠിക്കാൻ ജ്യോതിശാസ്ത്രത്തിൽ ഇത് ഉപയോഗിക്കുന്നു.
ജ്യോതിർഭൗതികത്തിൽ സീമാൻ പ്രഭാവം ആദ്യമായി ഉപയോഗിച്ചത് 1908 -ൽ അമേരിക്കൻ സൗരശാസ്ത്രജ്ഞനായ ജോർജ്ജ് എല്ലെറി ഹെയ്ൽ ആയിരുന്നു.
സൗരകളങ്കങ്ങളിൽ ഉയർന്ന കാന്തികക്ഷേത്രങ്ങൾ സൃഷ്ടിക്കപ്പെടുന്നുണ്ടെന്ന് സീമാൻ പ്രഭാവമുപയോഗിച്ച് അദ്ദേഹം കണ്ടെത്തി.
1947 -ൽ ഹൊറേസ് ബാബ്കോക്കാണ്‌ മറ്റ് നക്ഷത്രങ്ങളിലെ കാന്തികക്ഷേത്രങ്ങളെക്കുറിച്ച് പഠിക്കാൻ ആദ്യമായി ഈ പ്രഭാവമുപയോഗിച്ചത്.
സോഹോ മുതലായ ഉപഗ്രഹങ്ങൾ സൂര്യനെക്കുറിച്ച് പഠിക്കാൻ ഇന്നും സീമാൻ പ്രഭാവം ഉപയോഗപ്പെടുത്തുന്നു.
അവലംബം പുറത്തേക്കുള്ള കണ്ണികൾ ഹൈപ്പർഫിസിക്സ് : സീമാൻ പ്രഭാവം സ്പിഫ്ഫ് : Angular Momentum: l and m
സീമന്തിനി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Seemanthini_(film)
പി ജി വിശ്വംഭരൻ സംവിധാനം ചെയ്ത് എൻ. ശരത്കുമാർ നിർമ്മിച്ച 1978-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് സീമന്തിനി .
മധു , ജയഭാരതി , കവിയൂർ പൊന്നമ്മ , ജോസ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ജയ വിജയയാണ് ചിത്രത്തിന് സംഗീതം നൽകിയിരിക്കുന്നത്.
താരനിര മധു ജയഭാരതി സുധീർ ജോസ് സത്താർ സീമ കവിയൂർ പൊന്നമ്മ ഗാനങ്ങൾ
ബിജു പൊന്നേത്തിന്റെ വരികൾക്ക് ജയ വിജയ സംഗീതം പകർന്നു.
ഗാനം ഗായകർ വരികൾ നീളം (m:ss) 1 "അമ്പലനടയിൽ" കെ ജെ യേശുദാസ് ബിജു പൊന്നേത്ത് 2 "കുളിർ പിച്ചിപ്പൂ" കെ ജെ യേശുദാസ് ബിജു പൊന്നേത്ത് 3 "നളിന വനത്തിൽ" കെ ജെ യേശുദാസ്, എസ് ജാനകി ബിജു പൊന്നേത്ത് 4 "സുന്ദര സുരഭില" വാണി ജയറാം , കോറസ്, ജോളി എബ്രഹാം ബിജു പൊന്നേത്ത് അവലംബം പുറംകണ്ണികൾ Seemanthini ഇന്റർനെറ്റ് മൂവി ഡാറ്റാബേസിൽ
സീമന്തിനി
വി. പി. സീമന്തിനി കേരള ഹൈക്കോടതിയിലും സുപ്രീം കോടതിയിലും ഭരണഘടന വിഷയങ്ങളിൽ മുതിർന്ന വക്കീലായി പ്രാക്റ്റിസ് 1976 മുതൽ ചെയ്തിരുന്നു.
സീമന്തിനി തൃശ്ശൂരിൽ ജനിച്ചു.
1976ൽ വക്കീലായി.
അവർ കേരളത്തിലേയും ബംഗളൂരുവിലേയും പല വിദ്യാഭ്യാസ സ്ഥാപനങ്ങളുടേയും നിയമ ഉപദേഷ്ടാവാണ്.
പ്രായമായവരുടേയും അനാഥരുടേയും നഴ്സിംഗ് ഹോമായ ശ്രീ നാരായണ സേവിക സമാജത്തിന്റെ സെക്രട്ടറിയാണ്.
ശ്രീ ധർമ്മ പരിപാലന യോഗത്തിന്റെ പച്ചാളം ശാഖയുടെ പ്രസിഡന്റാണ്.
സീമൻസ് ഇംഗ്ലീഷ് വിലാസം https://ml.wikipedia.org/wiki/Siemens_(unit)
വൈദ്യുതചാലകതയുടെ എസ്.ഐ. ഏകകമാണ്‌ സീമൻസ് (Siemens).
S എന്ന ചിഹ്നമാണു് സീമൻസിനെ ചുരുക്കിയെഴുതാൻ ഉപയോഗിക്കുന്നതു്.
(സീമൻസ് എന്ന അതേ ഏകകത്തെ ചിലപ്പോൾ മോ (mho) എന്നുച്ചരിക്കുകയും പ്രതീകമായി ℧  എന്നു രേഖപ്പെടുത്തുകയും ചെയ്യാറുണ്ടു്.
പക്ഷേ  ഇത് എസ്.ഐ. അംഗീകൃതമല്ല).
ജർമൻ വ്യവസായിയും ശാസ്ത്രജ്ഞനുമായിരുന്ന വെർണർ വോൺ സീമൻസിന്റെ പേരിൽ നിന്നും ഉരുത്തിരിഞ്ഞതാണ്‌ ഈ നാമം.
ഒരു സീമൻസ് ഒരു ഓം വൈദ്യുതപ്രതിരോധത്തിന്റെ വ്യുത്ക്രമത്തിനു സമമാണു്.
1971ൽ നടന്ന അളവുകളുടേയും തൂക്കങ്ങളുടേയും 14-‌ാമതു അന്താരാഷ്ട്രസമ്മേളനം സീമൻസിനെ എസ്.ഐ. ഏകകവ്യവസ്ഥയുടെ ഭാഗമായി അംഗീകരിച്ചു.
ഒരു വസ്തുവിന്റെ രണ്ടറ്റവും തമ്മിലുള്ള വൈദ്യുതമർദ്ദം ഒരു വോൾട്ട് വർദ്ധിക്കുമ്പോൾ അതിലൂടെ പ്രവഹിക്കുന്ന വൈദ്യുതിപ്രവാഹതീവ്രത കൃത്യം ഒരു ആമ്പിയർ വർദ്ധിക്കുമെങ്കിൽ ആ വസ്തുവിന്റെ വൈദ്യുതചാലകത ഒരു സീമൻസ് ആകുന്നു.
അവലംബം Brochure "The International System of Units" issued by the BIPM Different units named after Siemens Archived 2021-04-28 at the Wayback Machine .
സീമാ റാവു
ഇന്ത്യയിലെ ആദ്യ വനിതാ കമാന്റോ പരിശീലകയാണ് സീമാ റാവു .
ഇന്ത്യൻ സ്പെഷൽ ഫോഴ്സിനു വേണ്ടി 18 വർഷം സേവനം അനുഷ്ഠിച്ചു.
സ്വാതന്ത്ര്യസമര സേനാനി പ്രൊഫ.രമാകാന്ത് സീനാരിയുടെ മകളാണ്.
ഗോവയെ പോർച്ചുഗൽ അധിനിവേശത്തിൽ നിന്നു മുക്തമാക്കാൻ പ്രയത്നിച്ച സ്വാതന്ത്ര്യസമരസേനാനി പ്രൊഫസർ രമാകാന്ത് സിനാരിയുടെ മകളാണ്.
തന്റെ പതിനാറാം വയസ്സിൽ സീമ തന്റെ ഭാവിവരനായ ദീപക് റാവുവിനെ കണ്ടുമുട്ടി.
ആയോധനകലകളോട് ആഭിമുഖ്യം പുലർത്തിയിരുന്ന ദീപക്കാണ് സീമയേയും ഈ മേഖലയിലേക്ക് തിരിച്ചത്.
വിവാഹശേഷം വിവിധ അയോധനകലകളിൽ പ്രാവീണ്യം നേടിയതിനൊപ്പം ആൾട്ടർനേറ്റീവ് മെഡിസിനിൽ എം.ഡി ബിരുദവും തുടർന്ന് ക്രൈസിസ് മാനേജ്മെന്റിൽ എം.ബി.എ-യും കരസ്ഥമാക്കി.
സൈനികസേവനം
തങ്ങളുടെ വൈദഗ്ദ്ധ്യം രാഷ്ട്രനന്മയ്ക്ക് എങ്ങനെ ഉപയോഗിക്കാം എന്നു ചിന്തിച്ചതിന്റെ ഭാഗമായി 1996-ൽ ഈ ദമ്പതികൾ ആർമി, നേവി, ബി.എസ്.എഫ് തുടങ്ങി വിവിധ സൈനികവിഭാഗങ്ങളുടെ മേലധികാരികളുമായി കൂടിക്കാഴ്ച നടത്തുകയുണ്ടായി.
ഇതേത്തുടർന്ന് ഇവർ ആവിഷ്ക്കരിച്ച പരിശീലനപദ്ധതി കമാന്റോ പരിശീലനത്തിനായി ഉപയോഗിക്കാൻ തീരുമാനമായി.
യാതൊരു പ്രതിഫലവും പറ്റാതെ ഭർത്താവിനോടൊത്ത് 20,000-ൽ പരം സൈനികരെ സീമ പരിശീലിപ്പിച്ചിട്ടുണ്ട്.
ബ്രൂസ്‌ ലീ ആവിഷ്കരിച്ച ജീത് കുൺ ഡോ എന്ന ആയോധനകല പരിശീലിപ്പിക്കുവാൻ യോഗ്യത നേടിയ വളരെ ചുരുക്കം പേരിൽ ഒരാളാണ് സീമ റാവു.
മിലിട്ടറി മാർഷൽ ആർട്ട്സിൽ സെവൻത് ഡിഗ്രി ബ്ലാക്ക് ബെൽറ്റ് നേടി.
വ്യോമസേനയിൽ നിന്ന് സ്കൈഡൈവിംഗ് അഭ്യസിച്ചു.
പുസ്തകങ്ങൾ പുസ്തകം ഐ.എസ്.ബി.എൻ നമ്പർ ഹാൻഡ് ബുക്ക് ഓഫ് വേൾഡ് ടെററിസം 978-93-313-1779-7 ദി ആർട്ട് ഓഫ് സക്സസ് 978-93-313-1699-8 മൈൻഡ് റേഞ്ച് 978-81-907765-1-6 ടെററിസം: എ കോമ്പ്രഹെൻസീവ് അനാലിസിസ് ഓഫ് വേൾഡ് ടെററിസം 81-7648-527-6 എൻസൈക്ലോപീഡിയ ഓഫ് ക്ലോസ് കോംബാറ്റ് ഓപ്സ് 978-81-907765-0-9 കമാന്റോ മാനുവൽ ഓഫ് അൺആർമ്ഡ് കോംബാറ്റ് 978-81-907765-9-2 വാട്ട് ഐസ് ദിസ് തിംഗ് യു ഡൂ?
ഇൻ കാന്റോണീസ്, ജീത് കൂൺ ഡോ!
978-81-907765-7-8 കിംഗ് സ്പേം 978-81-907765-2-3 അവലംബം
സീമന്തം
ജനിക്കാൻ പോകുന്ന കുഞ്ഞിന്റെ നല്ല സമയത്തിനും ഉന്നമനത്തിനും വേണ്ടി നടത്തുന്ന ഒരു ആചാരമാണ് സീമന്തം .
സ്ത്രീകൾ ഗർഭിണി ആയതിനു ശേഷം ഏഴം (240 days)മാസം ആണ് ഇത് നടത്തുന്നത്.
ഇതേ ദിവസം റോസാ പൂവിന്റെ ചാർ പിഴിഞ്ഞ് ഗർഭിണിയായ സ്ത്രീയുടെ മൂക്കിൽ ഇറ്റിക്കുന്ന ഒരു പതിവും ഉണ്ട്.
സീമാൻ
സെന്തമിഴൻ സീമാൻ (ജനനം 8 നവംബർ 1966) ഒരു ഇന്ത്യൻ രാഷ്ട്രീയക്കാരനും ചലച്ചിത്ര നിർമ്മാതാവും തമിഴ്‌നാട്ടിലെ നാം തമിഴർ കച്ചി എന്ന രാഷ്ട്രീയ പാർട്ടിയുടെ ചീഫ്-കോർഡിനേറ്ററുമാണ്.
അദ്ദേഹം തമിഴർക്ക് വോട്ട് ബാങ്ക് സൃഷ്ടിക്കുന്നതിന്റെ വക്താവാണ് .
പാഞ്ചാലങ്കുറിശ്ശി (1996), വീരനടൈ (2000) തുടങ്ങിയ സിനിമകളിൽ പ്രവർത്തിച്ച സീമാൻ 1990-കളുടെ മധ്യത്തിൽ ഒരു ചലച്ചിത്രകാരനായാണ് തന്റെ കരിയർ ആരംഭിച്ചത്.
അദ്ദേഹത്തിന്റെ ആദ്യകാല ചിത്രങ്ങളുടെ പരാജയം, സംവിധായകനെന്ന നിലയിൽ ഓഫറുകൾ ആകർഷിക്കുന്നത് അദ്ദേഹത്തിന് ബുദ്ധിമുട്ടുണ്ടാക്കി, 1990-കളുടെ അവസാനത്തിൽ അദ്ദേഹത്തിന്റെ പല പ്രൊജക്ടുകളും മുടങ്ങി.
പിന്നീട് വിജയകരമായ ജാഗ്രതാ ചിത്രമായ തമ്പി  (2006) അദ്ദേഹം തിരിച്ചുവരവ് നടത്തി, തന്റെ അടുത്ത ചിത്രത്തിന്റെ വാണിജ്യപരമായ പരാജയം, 2000-കളുടെ അവസാനത്തിൽ ഒരു സഹനടനെന്ന നിലയിൽ പ്രതിബദ്ധതകൾക്ക് മുൻഗണന നൽകാൻ സീമാനെ പ്രേരിപ്പിച്ചു.
2010 കളുടെ തുടക്കത്തിൽ, സീമാൻ ഒരു തമിഴ് ദേശീയ രാഷ്ട്രീയ പാർട്ടി ആരംഭിച്ചു, അതിനുശേഷം ഇന്ത്യൻ സാമൂഹിക വിഷയങ്ങളിലെ വിവാദ പ്രസ്താവനകളിലൂടെ പലപ്പോഴും വാർത്തകളിൽ ഇടം നേടിയിട്ടുണ്ട്.
രാഷ്ട്രീയവും ആക്ടിവിസവും
ലിബറേഷൻ ടൈഗേഴ്‌സ് ഓഫ് തമിഴ് ഈളത്തെ (എൽടിടിഇ) പിന്തുണച്ചതിന് സീമാന് ഭീഷണിക്കത്ത് ലഭിച്ചിട്ടുണ്ട്.
ആദ്യകാല രാഷ്ട്രീയ ജീവിതവും നാം തമിഴർ പാർട്ടിയും
പെരിയാറിന്റെ പ്രത്യയശാസ്ത്രത്തെയും സിനിമാ മേഖലയിലെ ജാതി ഉന്മൂലനത്തെയും സീമാൻ അഭിസംബോധന ചെയ്തു.
2006 ലെ നിയമസഭാ തെരഞ്ഞെടുപ്പിൽ ഡിഎംകെ സഖ്യത്തിന് വേണ്ടി അദ്ദേഹം പ്രചാരണം നടത്തി, പ്രത്യേകിച്ച് പട്ടാളി മക്കൾ കച്ചി യുടെ എസ്. രാമദോസിനൊപ്പം നിന്നു, വിജയകാന്തിന്റെ സ്ഥാനാർത്ഥിത്വത്തിനെതിരെ പ്രസംഗങ്ങൾ നടത്തി.
2008ൽ ശ്രീലങ്കൻ സർക്കാരും എൽ.ടി.ടി.ഇയും തമ്മിലുള്ള യുദ്ധം ആസന്നമായപ്പോൾ വേലുപ്പിള്ള പ്രഭാകരനുമായി കൂടിക്കാഴ്ച നടത്തി.
ഇതിനെത്തുടർന്ന്, ശ്രീലങ്കയിലെ ആഭ്യന്തരയുദ്ധത്തിൽ ധാരാളം തമിഴർ കൊല്ലപ്പെട്ടതിനെതിരെ സീമാൻ സംസാരിക്കാൻ തുടങ്ങി.
രാമേശ്വരത്ത് സീമാന്റെ തുടർന്നുള്ള പ്രസംഗം അദ്ദേഹത്തിന്റെ രാഷ്ട്രീയ ജീവിതത്തിൽ വഴിത്തിരിവായി, അതിനായി അദ്ദേഹത്തെ അറസ്റ്റ് ചെയ്തു.
എൽ.ടി.ടി.ഇക്ക് അനുകൂലമായി ഈറോഡിൽ തുടർന്നു സംസാരിച്ചതിന് ഇയാളെ കസ്റ്റഡിയിലെടുത്തിരുന്നു.
ദേശീയ സുരക്ഷാ നിയമം, പാസ്‌പോർട്ട് തടയൽ, സംസ്ഥാന നിരീക്ഷണം എന്നിവയ്ക്ക് വിധേയനായി.
എൽടിടിഇക്ക് അനുകൂലമായി സംസാരിച്ചതിന് ദേശീയ സുരക്ഷാ നിയമപ്രകാരം 2009 മാർച്ചിൽ അറസ്റ്റ് ചെയ്യപ്പെട്ട സീമാനെ കാലാപേട്ട് ജയിലിൽ പാർപ്പിച്ചു.
2009 മെയ് 18 ന് മധുരയിൽ ശ്രീലങ്കൻ ആഭ്യന്തരയുദ്ധം അവസാനിച്ചപ്പോൾ സീമാനും മറ്റ് നിരവധി പ്രവർത്തകരും ഒത്തുകൂടി, നാം തമിഴർ ഇയക്കം ഒരു സാമൂഹിക സംഘടനയായി രൂപീകരിച്ചു.
അത് പിന്നീട് നാം തമിഴർ കച്ചി എന്ന രാഷ്ട്രീയ പാർട്ടിയായി മാറി.
തമിഴ് മത്സ്യത്തൊഴിലാളിയെ ശ്രീലങ്കൻ നാവികസേന കൊലപ്പെടുത്തിയതിൽ പ്രതിഷേധിച്ചുള്ള യോഗത്തിൽ പ്രകോപനപരമായ പ്രസംഗം നടത്തിയതിന് ദേശീയ സുരക്ഷാ നിയമപ്രകാരം സീമാനെ ചെപ്പോക്കിൽ അറസ്റ്റ് ചെയ്തു.
വെല്ലൂർ സെൻട്രൽ ജയിലിൽ അഞ്ച് മാസത്തോളം തടവിലായിരുന്നു.
രാഷ്ട്രീയ ആക്ടിവിസം (2011–2019)
വെല്ലൂർ ജയിലിൽ അഞ്ച് മാസത്തെ തടങ്കലിൽ നിന്ന് മോചിതനായ ശേഷം, സീമാൻ 2011 സംസ്ഥാന നിയമസഭാ തിരഞ്ഞെടുപ്പിൽ കോൺഗ്രസ് പാർട്ടിയുടെ പരാജയത്തിനായി സജീവമായി പ്രചാരണം നടത്തി.
എഐഎഡിഎംകെയ്ക്ക് പിന്തുണ നൽകുമ്പോൾ എംഡിഎംകെ, ഡിഎംകെ എന്നിവയോട് അദ്ദേഹം നിഷ്പക്ഷനായിരുന്നു.
കോൺഗ്രസ് പാർട്ടി മത്സരിക്കുന്ന 63 ഇടങ്ങളിൽ 59 ഇടത്തും സീമാൻ പ്രചാരണം നടത്തി, ഒരിടത്ത് ഒഴികെ എല്ലാ മണ്ഡലങ്ങളിലും പാർട്ടി പരാജയപ്പെട്ടു.
2011ലെ നിയമസഭാ തെരഞ്ഞെടുപ്പിനുശേഷം, കൂടംകുളത്തെ ആണവനിലയ വിരുദ്ധ സമരമോ തമിഴ് മത്സ്യത്തൊഴിലാളികൾക്കെതിരെ ശ്രീലങ്കൻ നാവികസേന നടത്തിയ ആക്രമണമോ 800-ലധികം മത്സ്യത്തൊഴിലാളികളുടെ ജീവൻ അപഹരിച്ച വിവിധ കാരണങ്ങളിൽ സീമാനും പാർട്ടിയും സജീവമായി ഇടപെട്ടിട്ടുണ്ട്.
2014ലെ പാർലമെന്റ് തെരഞ്ഞെടുപ്പിൽ കോൺഗ്രസ്, ബിജെപി, ഡിഎംഡികെ എന്നിവർ മത്സരിക്കുന്ന സ്ഥാനാർത്ഥികളുടെ പരാജയത്തിനായി നാം തമിഴർ പാർട്ടി പ്രചാരണം നടത്തുമെന്നും എഡിഎംകെയെ പിന്തുണയ്ക്കുമെന്നും സീമാൻ വ്യക്തമാക്കിയിരുന്നു.
2015 ഫെബ്രുവരിയിൽ, പഴക്കമുള്ള തമിഴ് സംസ്കാരവും പാരമ്പര്യവും പുനരുജ്ജീവിപ്പിക്കാനും വീണ്ടെടുക്കാനും വീര തമിഴർ മുന്നണിയെ പാർട്ടി വിഭാവനം ചെയ്തു.
2016 സെപ്തംബറിൽ, "ദേശീയ ഹരിത ട്രൈബ്യൂണലിന്റെ നിർദ്ദേശപ്രകാരം മണ്ണ് നീക്കം ചെയ്യുന്ന ജോലികൾ നടന്നുകൊണ്ടിരിക്കുന്ന ശ്രീവൈകുണ്ടം അണക്കെട്ട് ഉപരോധിക്കാൻ ശ്രമിച്ചതിന്" അറസ്റ്റിലായ 176 പേരുടെ കൂട്ടത്തിൽ സീമാനും ഉൾപ്പെടുന്നു.
2016 തമിഴ്‌നാട് നിയമസഭാ തിരഞ്ഞെടുപ്പ്
2016ലെ നിയമസഭാ തെരഞ്ഞെടുപ്പിൽ നാം തമിഴർ പാർട്ടി മത്സരിച്ചു, കടലൂർ മണ്ഡലത്തിൽ നിന്ന് മുഖ്യമന്ത്രി സ്ഥാനാർത്ഥിയായി സീമാൻ മത്സരിച്ചു.
തമിഴ്‌നാട്ടിലെയും പുതുച്ചേരിയിലെയും തെരഞ്ഞെടുപ്പുകളിൽ 234 നിയമസഭാ മണ്ഡലങ്ങളിലും പാർട്ടി ഒറ്റയ്ക്ക് മത്സരിച്ചു.
2016ലെ തമിഴ്‌നാട് നിയമസഭാ തിരഞ്ഞെടുപ്പിൽ കടലൂർ നിയോജക മണ്ഡലത്തിൽ നിന്ന് സീമാൻ മത്സരിച്ചു, 12,497 വോട്ടുകൾ നേടി, ചെറിയ വ്യത്യാസത്തിൽ പരാജയപ്പെട്ടു, അഞ്ചാം സ്ഥാനത്തെത്തി, നിക്ഷേപം നഷ്ടപ്പെടുത്തി.
2016 ലെ ടിഎൻ പൊതു അസംബ്ലി തിരഞ്ഞെടുപ്പിൽ എൻടികെക്ക് ഒരു സീറ്റ് പോലും നേടാനായില്ല.
2019 ഇന്ത്യൻ പൊതു തിരഞ്ഞെടുപ്പ്
തമിഴ്‌നാട്ടിൽ നിലവിലുള്ള 39 മണ്ഡലങ്ങളിലും നാം തമിഴർ പാർട്ടി മത്സരിച്ചു, പക്ഷേ വോട്ട് വിഹിതത്തിന്റെ 4% മാത്രമാണ് ലഭിച്ചത്, അങ്ങനെ എല്ലാ മണ്ഡലങ്ങളിലും കെട്ടിവെച്ച തുക നഷ്ടമായി.
നഗരപ്രദേശങ്ങളെ അപേക്ഷിച്ച് ഗ്രാമപ്രദേശങ്ങളിൽ NTK മികച്ച പ്രകടനം കാഴ്ചവച്ചു.
2009 നവംബറിൽ, കാനഡയിൽ ഒരു പ്രസംഗ പര്യടനത്തിനിടെ, ടൊറന്റോയിൽ നടന്ന ഒരു പരിപാടിയിൽ വിദ്വേഷം നിറഞ്ഞ പ്രകോപനപരമായ പ്രസംഗം നടത്തിയതിന് സീമാനെ കാനഡ ബോർഡർ സർവീസസ് ഏജൻസി അറസ്റ്റ് ചെയ്തു.
പ്രസംഗത്തിൽ, ശ്രീലങ്കയിലെ ആഭ്യന്തരയുദ്ധം പുനരാരംഭിക്കുന്നതിനെക്കുറിച്ച് അദ്ദേഹം സംസാരിച്ചു, "ഒരു സിംഹളർക്കും ജീവിക്കാൻ കഴിയില്ല" എന്ന് ആരോപിക്കപ്പെടുന്നു, ആക്രമിക്കപ്പെട്ട ഓരോ തമിഴ് സ്കൂളിലും എൽടിടിഇ 100 സിംഹള സ്കൂളുകൾ ബോംബെറിഞ്ഞിരിക്കണം എന്ന് പ്രസ്താവിച്ചു.
വിക്രവണ്ടി നിയമസഭാ ഉപതിരഞ്ഞെടുപ്പിന്റെ പ്രചാരണ വേളയിൽ, നിരവധി തമിഴ് ആളുകളെ കൊന്നൊടുക്കിയ ഇന്ത്യൻ സമാധാന സേനയെ (ഐപികെഎഫ്) ഈഴത്തേക്ക് അയച്ചതിന് ശത്രുവിനെ ( രാജീവ് ഗാന്ധി ) വധിച്ചതായി പാർട്ടി അഭിമാനത്തോടെ പ്രഖ്യാപിച്ചതായി അദ്ദേഹം പ്രഖ്യാപിച്ചു.
ഈ പ്രസംഗം വിവിധ രാഷ്ട്രീയ സ്പെക്‌ട്രത്തിലുള്ള ആളുകളിൽ നിന്ന് വിമർശനം ഉയർത്തി.
ഈ സംഭവത്തെ തുടർന്ന് ഇയാൾക്കെതിരെ പോലീസ് നിരവധി കുറ്റങ്ങൾ ചുമത്തി.
സീമാന്റെയും അദ്ദേഹത്തിന്റെ രാഷ്ട്രീയ പാർട്ടിയുടെയും ഏറ്റവും വിവാദപരമായ വശം ജാതിയുടെ അടിസ്ഥാനത്തിൽ ഏകപക്ഷീയമായി വംശീയ ശുദ്ധീകരണമാണ്.
തമിഴ്‌നാട്ടിലെ 'വന്ധേരികൾ' (പുറത്തുനിന്നുള്ളവരോ തമിഴരല്ലാത്തവരോ, പ്രത്യേകിച്ച് തെലുങ്കുകാരും മലയാളികളും, ജാതിയുടെയും കുടിയേറ്റ ചരിത്രത്തിന്റെയും അടിസ്ഥാനത്തിൽ) തമിഴ്‌നാട്ടിലെ തുടർച്ചയായ ഭരണമാണ് 'തമിഴ് ജനതയുടെ തകർച്ചയ്ക്ക്' കാരണമെന്ന് അദ്ദേഹം അവകാശപ്പെടുന്നു.
തമിഴർ "യഥാർത്ഥ തമിഴനെ" അധികാരത്തിലേക്ക് തിരഞ്ഞെടുക്കണം.
സ്പീസിയോസ കസിബ്‌വേ
ഉഗാണ്ടയിലെ ഒരു സർജനും രാഷ്ട്രീയക്കാരിയുമാണ് സ്പീസിയോസ നൈഗംഗ വാണ്ടിര കസിബ്‌വേ (Specioza Naigaga Wandira Kazibwe ).
ഇരട്ടപ്പെൺകുട്ടികൾ ഇവർക്കുള്ളതിനാൽ ഇവർ നലോംഗോ എന്ന് അറിയപ്പെടുന്നു 1994 -2003 കാലത്ത് ഉഗാണ്ടയുടെ വൈസ് പ്രസിഡണ്ടായിരുന്നു ഇവർ.
ആഫ്രിക്കയിലെ ഒരു സ്വതന്ത്രരാജ്യത്തെ വൈസ് പ്രസിഡണ്ടായിരിക്കുന്ന ആദ്യ വനിതയാണ് ഇവർ.
2013 ആഗസ്തിൽ ഇവരെ ഐക്യരാഷ്ട്രസഭയുടെ സെക്രട്ടറി ജനറലായ ബാൻ കി മൂൺ United Nations Special Envoy for HIV/AIDS in Africa ആയി നിയമിക്കുകയുണ്ടായി.
പശ്ചാത്തലവും വിദ്യാഭ്യാസവും പ്രവൃത്തിപരിചയം വ്യക്തിവിവരങ്ങൾ അവലംബം പുറത്തേക്കുള്ള കണ്ണികൾ About Domestic Abuse in Uganda
സ്പൂഫിംഗ് ആക്രമണം ഇംഗ്ലീഷ് വിലാസം https://ml.wikipedia.org/wiki/Spoofing_attack
വിവര സുരക്ഷയുടെ, പ്രത്യേകിച്ച് നെറ്റ്‌വർക്ക് സുരക്ഷയുടെ പശ്ചാത്തലത്തിൽ, ഒരു നിയമവിരുദ്ധമായ പ്രത്യേക അവകാശം നേടുന്നതിന്, ഡാറ്റ വ്യാജമാക്കി ഒരു വ്യക്തിയോ പ്രോഗ്രാമോ മറ്റൊരാളായി വിജയകരമായി തിരിച്ചറിയുന്ന ഒരു സാഹചര്യമാണ് സ്പൂഫിംഗ് ആക്രമണം .
ഇന്റർനെറ്റ് സ്പൂഫിംഗും ടിസിപി / ഐപിയും
ടി‌സി‌പി / ഐ‌പി സ്യൂട്ടിലെ പല പ്രോട്ടോക്കോളുകളും ഒരു സന്ദേശത്തിന്റെ ഉറവിടം അല്ലെങ്കിൽ ലക്ഷ്യസ്ഥാനം പ്രാമാണീകരിക്കുന്നതിനുള്ള സംവിധാനങ്ങൾ നൽകുന്നില്ല, മാത്രമല്ല അയയ്‌ക്കുന്ന അല്ലെങ്കിൽ സ്വീകരിക്കുന്ന ഹോസ്റ്റിന്റെ ഐഡന്റിറ്റി പരിശോധിക്കുന്നതിന് അപ്ലിക്കേഷനുകൾ അധിക മുൻകരുതലുകൾ എടുക്കാതിരിക്കുമ്പോൾ ആക്രമണങ്ങളെ കബളിപ്പിക്കാൻ സാധ്യതയുണ്ട്.
ഒരു കമ്പ്യൂട്ടർ നെറ്റ്‌വർക്കിലെ ഹോസ്റ്റുകൾക്കെതിരായ മനുഷ്യരുടെ ആക്രമണത്തെ സ്വാധീനിക്കാൻ ഐപി സ്പൂഫിംഗും എആർ‌പി സ്പൂഫിംഗും പ്രത്യേകിച്ചും ഉപയോഗിച്ചേക്കാം.
ആഴത്തിലുള്ള പാക്കറ്റ് പരിശോധനയ്ക്ക് പ്രാപ്തിയുള്ള ഫയർവാളുകൾ ഉപയോഗിച്ചോ അല്ലെങ്കിൽ അയച്ചയാളുടെയോ സന്ദേശത്തിന്റെ സ്വീകർത്താവിന്റെയോ ഐഡന്റിറ്റി പരിശോധിക്കുന്നതിനുള്ള നടപടികൾ സ്വീകരിക്കുന്നതിലൂടെയോ ടിസിപി / ഐപി സ്യൂട്ട് പ്രോട്ടോക്കോളുകൾ പ്രയോജനപ്പെടുത്തുന്ന സ്പൂഫിംഗ് ആക്രമണങ്ങൾ ലഘൂകരിക്കാം.
ഡൊമെയ്ൻ നെയിം സ്പൂഫിംഗ്
ഇന്റർനെറ്റ് ഡൊമെയ്‌ൻ നാമം വ്യാജമാക്കുന്നതിനോ തെറ്റായി പ്രതിനിധീകരിക്കുന്നതിനോ ആശ്രയിക്കുന്ന ഒന്നോ അതിലധികമോ ഫിഷിംഗ് ആക്രമണങ്ങളെ വിവരിക്കാൻ 'ഡൊമെയ്‌ൻ നെയിം സ്പൂഫിംഗ്' (അല്ലെങ്കിൽ കൃത്യമായി പറഞ്ഞാൽ 'ഡൊമെയ്ൻ സ്പൂഫിംഗ്') പൊതുവായി ഉപയോഗിക്കുന്നു.
യഥാർത്ഥ ഉപയോക്താക്കളെ അവർ ഉദ്ദേശിക്കാത്ത ഒരു വെബ്‌സൈറ്റ് സന്ദർശിക്കുന്നതിനോ കാണിച്ചിരിക്കുന്ന വിലാസത്തിൽ (അല്ലെങ്കിൽ പ്രത്യക്ഷത്തിൽ കാണിച്ചിരിക്കുന്നതോ) യഥാർത്ഥത്തിൽ ഇല്ലാത്ത ഒരു ഇമെയിൽ തുറക്കുന്നതിനോ പ്രേരിപ്പിക്കുന്നതിനാണ് ഇവ രൂപകൽപ്പന ചെയ്തിരിക്കുന്നത്.
വെബ്‌സൈറ്റും ഇമെയിൽ സ്പൂഫിംഗ് ആക്രമണങ്ങളും കൂടുതൽ വ്യാപകമായി അറിയപ്പെടുന്നുണ്ടെങ്കിലും, ഡൊമെയ്‌ൻ നെയിം റെസല്യൂഷനെ ആശ്രയിക്കുന്ന ഏത് സേവനവും ഈ ആക്രമണം നേരിടാം.
റഫറർ സ്പൂഫിംഗ്
ചില വെബ്‌സൈറ്റുകൾ, പ്രത്യേകിച്ച് അശ്ലീല പെയ്‌സൈറ്റുകൾ, അംഗീകൃത (ലോഗിൻ) പേജുകളിൽ നിന്ന് മാത്രമേ അവയുടെ മെറ്റീരിയലുകളിലേക്ക് പ്രവേശനം അനുവദിക്കൂ.
എച്ച്ടിടിപി അഭ്യർത്ഥനയുടെ റഫറർ തലക്കെട്ട് പരിശോധിച്ചാണ് ഇത് നടപ്പിലാക്കുന്നത്.
എന്നിരുന്നാലും ഈ റഫറർ‌ ശീർ‌ഷകം മാറ്റാൻ‌ കഴിയും ('റഫറർ‌ സ്പൂഫിംഗ്' അല്ലെങ്കിൽ‌ 'റഫർ‌-ടാർ‌ സ്പൂഫിംഗ്' എന്നറിയപ്പെടുന്നു), ഇത് മെറ്റീരിയലുകളിലേക്ക് അനധികൃതമായി പ്രവേശനം നേടുന്നതിന് ഉപയോക്താക്കളെ അനുവദിക്കുന്നു.
സ്പുട്നിക്ക് 2
മനുഷ്യ നിർമിതമായ രണ്ടാമത്തെ കൃത്രിമ ഉപഗ്രഹമാണ്‌ സ്പുട്നിക്ക് 2.
ബഹിരാകാശത്ത് എത്തിയ ആദ്യ ജീവി എന്ന ബഹുമതിക്കർഹയായ ലൈക്ക എന്ന നായ യാത്ര ചെയ്തത് സ്പുട്നിക്ക് 2 വിലായിരുന്നു.
സ്പുട്‌നിക് 2 (റഷ്യൻ ഉച്ചാരണം: [ˈsputʲnʲɪk], റഷ്യൻ: Спутник-2, സാറ്റലൈറ്റ് 2), അല്ലെങ്കിൽ പ്രോസ്റ്റെയ്‌ഷി സ്‌പുട്‌നിക് 2 (PS-2, റഷ്യൻ: Простейший Спутник 2, ഏറ്റവും ലളിതമായ സ്‌പേസ് ക്രാഫ്റ്റ്, ഭൂമിയിലെ രണ്ടാമത്തെ അല്ലെങ്കിൽ ബഹിരാകാശ പേടകം 3 ആയിരുന്നു. 1957 നവംബറിൽ, ആദ്യമായി ഒരു മൃഗത്തെ ഭ്രമണപഥത്തിൽ എത്തിച്ചത്, ഒരു സോവിയറ്റ് ബഹിരാകാശ നായ ലൈക്ക. എയർ കണ്ടീഷനിംഗ് തകരാർ മൂലമുണ്ടായ അമിത ചൂടാക്കൽ കാരണം ലൈക്ക നാലാമത്തെ ഭ്രമണപഥത്തിൽ മരിച്ചു.[2]
സോവിയറ്റ് യൂണിയൻ വിക്ഷേപിച്ച സ്‌പുട്‌നിക് 2, 4 മീറ്റർ ഉയരമുള്ള (13 അടി) കോൺ ആകൃതിയിലുള്ള ക്യാപ്‌സ്യൂൾ ആയിരുന്നു, അതിന്റെ അടിസ്ഥാന വ്യാസം 2 മീറ്റർ (6.6 അടി) ആയിരുന്നു, അതിന്റെ ഭാരം ഏകദേശം 500 കിലോഗ്രാം (1,100 പൗണ്ട്) ആയിരുന്നു.
ഭ്രമണപഥത്തിലെത്തിച്ച റോക്കറ്റ് കാമ്പിൽ നിന്ന് വേറിട്ട്, ഭ്രമണപഥത്തിലെ മൊത്തം പിണ്ഡം 7.79 ടൺ (17,200 പൗണ്ട്) ആയി ഉയർന്നു.[3]
റേഡിയോ ട്രാൻസ്മിറ്ററുകൾ, ഒരു ടെലിമെട്രി സിസ്റ്റം, ഒരു പ്രോഗ്രാമിംഗ് യൂണിറ്റ്, ക്യാബിനിനായുള്ള ഒരു പുനരുജ്ജീവനവും താപനില-നിയന്ത്രണ സംവിധാനവും ശാസ്ത്രീയ ഉപകരണങ്ങൾ എന്നിവയ്‌ക്കായുള്ള നിരവധി കമ്പാർട്ട്‌മെന്റുകൾ അതിൽ അടങ്ങിയിരിക്കുന്നു.
പ്രത്യേകം സീൽ ചെയ്ത ക്യാബിനിൽ ലൈക്ക എന്ന നായ ഉണ്ടായിരുന്നു.
ട്രാൽ ഡി ടെലിമെട്രി സംവിധാനം ഉപയോഗിച്ച് എൻജിനീയറിങ്, ബയോളജിക്കൽ ഡാറ്റ കൈമാറ്റം ചെയ്തു, ഓരോ ഭ്രമണപഥത്തിലും 15 മിനിറ്റ് കാലയളവിൽ ഭൂമിയിലേക്ക് ഡാറ്റ കൈമാറുന്നു.
സൗരവികിരണവും (അൾട്രാവയലറ്റ്, എക്സ്-റേ എമിഷൻ) കോസ്മിക് കിരണങ്ങളും അളക്കാൻ രണ്ട് ഫോട്ടോമീറ്ററുകൾ കപ്പലിലുണ്ടായിരുന്നു.
100 ലൈൻ ടെലിവിഷൻ ക്യാമറ ലൈക്കയുടെ ചിത്രങ്ങൾ നൽകി.[4]
മുൻഗാമിയായ സ്പുട്നിക് 1 ന് 32 ദിവസങ്ങൾക്ക് ശേഷം മാത്രമാണ് സ്പുട്നിക് 2 ബഹിരാകാശത്തേക്ക് വിക്ഷേപിച്ചത്.
സ്പുട്നിക് 1 ന്റെ വൻ വിജയത്തെത്തുടർന്ന്, ബോൾഷെവിക്കിന്റെ 40-ാം വാർഷികത്തിന് ബഹിരാകാശത്തിനായി തയ്യാറെടുക്കേണ്ട ഒരു സ്പുട്നിക് 2 സൃഷ്ടിക്കാൻ നികിത ക്രൂഷ്ചേവ് സെർജി കൊറോലെവിനെ തിരികെ ഉത്തരവിട്ടു.
വിപ്ലവം.[5]
സ്‌പുട്‌നിക് 1, സ്‌പുട്‌നിക് 2 എന്നിവയ്‌ക്കായുള്ള പദ്ധതി ആരംഭിക്കുകയും അവതരിപ്പിക്കുകയും ചെയ്തത് കൊറോലെവ് ആണ്, 1957 ജനുവരിയിൽ അത് അംഗീകരിക്കപ്പെട്ടു.
സോവിയറ്റ് യൂണിയന്റെ പ്രധാന ഉപഗ്രഹ പദ്ധതി (അവസാനം സ്‌പുട്‌നിക് 3 ആയി മാറും) നേടാനാകുമെന്ന് അക്കാലത്ത് വ്യക്തമായിരുന്നില്ല.
R-7 ICBM-ൽ നിലവിലുള്ള പ്രശ്നങ്ങൾ കാരണം ബഹിരാകാശത്തേക്ക്, അത്രയും വലിപ്പമുള്ള ഒരു ഉപഗ്രഹം വിക്ഷേപിക്കാൻ ആവശ്യമായി വരും.
"ഐജിവൈ ഉപഗ്രഹത്തിന് പകരം രണ്ട് 'ലളിതമായ ഉപഗ്രഹങ്ങൾ' സ്ഥാപിക്കാൻ കൊറോലെവ് നിർദ്ദേശിച്ചു".[5]
കൂടുതൽ നൂതനമായ സ്പുട്‌നിക് 3 പൂർത്തിയാകുന്നതുവരെ കാത്തിരിക്കുന്നതിനുപകരം ഇവ രണ്ടും വിക്ഷേപിക്കുന്നതിനുള്ള തിരഞ്ഞെടുപ്പ് യുഎസിന് മുമ്പായി ഭ്രമണപഥത്തിലേക്ക് ഒരു ഉപഗ്രഹം വിക്ഷേപിക്കണമെന്ന ആഗ്രഹമാണ് പ്രധാനമായും പ്രേരിപ്പിച്ചത്.
സ്പുട്‌നിക് വി കോവിഡ് വാക്സിൻ ഇംഗ്ലീഷ് വിലാസം https://ml.wikipedia.org/wiki/Sputnik_V_COVID-19_vaccine
ഗമാലേയ റിസർച്ച് ഇൻസ്റ്റിറ്റ്യൂട്ട് ഓഫ് എപ്പിഡെമിയോളജി ആൻഡ് മൈക്രോബയോളജി വികസിപ്പിച്ചെടുത്ത കോവിഡ്-19 നുള്ള വൈറൽ വെക്റ്റർ വാക്സിനാണ് സ്പുട്നിക് വി .
റഷ്യൻ ആരോഗ്യ മന്ത്രാലയം 2020 ഓഗസ്റ്റ് 11 ന് ഗാം-കോവിഡ്-വാക് എന്ന പേരിൽ രജിസ്റ്റർ ചെയ്തത് സ്പുട്നിക് വി ഒരു അഡെനോവൈറസ് വൈറൽ വെക്റ്റർ വാക്സിനാണ്.
"V" എന്നത് ഇംഗ്ലീഷ് അക്ഷരമാലയുടെ അക്ഷരത്തെ സൂചിപ്പിക്കുന്നു, അല്ലാതെ റോമൻ അക്കമായ അഞ്ച് നെ അല്ല.
ഗാം-കോവിഡ്-വാക്സിനു തുടക്കത്തിൽ റഷ്യയിലും പിന്നീട് മറ്റ് 59 രാജ്യങ്ങളിലും  ആണ് (ഏപ്രിൽ 2021 ലെ കണക്കനുസരിച്ച്) വിതരാണാനുമതി ലഭിച്ചിരുന്നത്.
ഘട്ടം I-II പഠനങ്ങളുടെ പ്രാഥമിക ഫലങ്ങൾ 2020 സെപ്റ്റംബർ 4 ന് പ്രസിദ്ധീകരിച്ചു.
ഗാം-കോവിഡ്-വാക്സിന് വളരെ പെട്ടെന്ന് തന്നെ ഉപയോഗയോഗ്യമാണെന്ന് അനുമതി നൽകിയത് സമൂഹമാധ്യമങ്ങളിലും മാധ്യമങ്ങളിലും വിമർശനത്തിനിടയാക്കി.
ഇത് ശാസ്ത്ര സമൂഹത്തിലും വലിയ ചർച്ചകൾക്ക് വിധേയമായി.
വാക്സിന്റെ സുരക്ഷയും ഫലപ്രാപ്തിയും സ്ഥിരീകരിക്കുന്ന ശക്തമായ ശാസ്ത്രീയ ഗവേഷണത്തിന്റെ അഭാവത്തിൽ  ഈ അംഗീകാരം ന്യായമാണോ എന്ന് ചർച്ചകൾ ഉയർന്നു.
2021 ഫെബ്രുവരി 2 ന്, പരീക്ഷണങ്ങളിൽ നിന്നുള്ള ഒരു ഇടക്കാല വിശകലനം ദി ലാൻസെറ്റിൽ പ്രസിദ്ധീകരിച്ചു.
ഇത് വാക്സിന് അസാധാരണമായ പാർശ്വഫലങ്ങളില്ലാതെ 91.6% ഫലപ്രാപ്തി ഉണ്ടെന്ന് സൂചിപ്പിച്ചുകൊണ്ടുള്ള ഒന്നായിരുന്നു.
റഷ്യ , അർജന്റീന , ബെലാറസ് , ഹംഗറി , സെർബിയ , ഐക്യ അറബ് എമിറേറ്റ്സ് തുടങ്ങിയ രാജ്യങ്ങളിൽ 2020 ഡിസംബറിൽ വാക്‌സിൻ അടിയന്തരമായി വിതരണം ആരംഭിച്ചു.
2021 ഫെബ്രുവരി ആയപ്പോഴേക്കും നൂറു കോടി ഡോസ് വാക്സിൻ ആഗോളതലത്തിൽ ഉടനടി വിതരണം ചെയ്യാൻ ഉത്തരവിട്ടിരുന്നു.
സ്പുട്നിക് ലൈറ്റ് ഇംഗ്ലീഷ് വിലാസം https://ml.wikipedia.org/wiki/Sputnik_Light
ഗമാലിയ റിസർച്ച് ഇൻസ്റ്റിറ്റ്യൂട്ട് ഓഫ് എപ്പിഡെമിയോളജി ആൻഡ് മൈക്രോബയോളജി വികസിപ്പിച്ചെടുത്ത COVID-19 വാക്സിനാണ് സ്പുട്നിക് ലൈറ്റ് (റഷ്യൻ: Спутник Лайт ).
Ad26 വെക്റ്ററിനെ അടിസ്ഥാനമാക്കിയുള്ള സ്പുട്നിക് വി വാക്സിനിലെ ആദ്യ ഡോസ് ഇതിൽ ഉൾക്കൊള്ളുന്നു.
ഇത് സാധാരണ റഫ്രിജറേറ്റർ താപനില 2–8 °C (36–46 ° F) ൽ സൂക്ഷിക്കാം.
80% ഫലപ്രാപ്തി ഉള്ള ഈ പതിപ്പ് രൂക്ഷമായ കോവിഡ് ബാധിച്ചിട്ടുള്ള പ്രദേശങ്ങൾക്ക് അനുയോജ്യമാകുമെന്ന് ഇൻസ്റ്റിറ്റ്യൂട്ട് പറയുന്നു.
കൂടുതൽ ആളുകൾക്ക് വേഗത്തിൽ പ്രതിരോധ കുത്തിവയ്പ്പ് നടത്താൻ ഇത് അനുവദിക്കുന്നു.
അവലംബം Scholia has a profile for Q106729556 (സ്പുട്നിക് ലൈറ്റ്) .
സ്പുട്നിക്ക് 1 ഇംഗ്ലീഷ് വിലാസം https://ml.wikipedia.org/wiki/Sputnik സ്പുട്നിക് 1 - മാതൃക.
മനുഷ്യൻ ആദ്യമായി നിർമ്മിച്ച കൃത്രിമ ഉപഗ്രഹമാണ്‌ സ്ഫുട്നിക് .
(യഥാർത്ഥനാമം-സ്ഫുട്നിക്-1) സോവിയറ്റ് യൂണിയൻ നിർമ്മിച്ച് ഈ ഉപഗ്രഹം 1957 ഒക്ടോബർ 4 -നാണ്‌ ഭ്രമണപഥത്തിലെത്തിയത്.
സ്ഫുട്നിക്കാണ്‌ ബഹിരാകാശയുഗത്തിന്‌ തുടക്കം കുറിച്ചത്.
സ്ഫുട്നിക് എന്നാൽ റഷ്യൻ ഭാഷയിൽ സഹയാത്രികൻ എന്നാണർഥം.
കസഖിസ്ഥാനിലെ ബൈക്കനൂർ വിക്ഷേപണ കേന്ദ്രത്തിൽ നിന്നാണ്‌ സ്ഫുട്നിക് വിക്ഷേപിച്ചത്.
ബഹിരാകാശ ഗവേഷണത്തിന്റെ ഭാഗമയല്ല മറിച്ച് യാദൃച്ഛികമായ ഒരു ബാലിസ്റ്റിക് പരീഷണമാണ്‌ ഇതിൽ കലാശിച്ചത്.
കാര്യമായ പര്യവേക്ഷണ സാമഗ്രികൾ ഒന്നും തന്നെ ഇല്ലായിരുന്ന സ്ഫുട്നിക് ഭൂമിയെ വലം വച്ചതല്ലാതെ വലിയ രേഖകൾ ഒന്നും ശേഖരിച്ചില്ല.
സോവ്യറ്റ്‌ യൂനിയന്റെ സൈനിക പദ്ധതികളുടെ ഭാഗമായാണ്‌ ഉപഗ്രഹ വിക്ഷേപണം എന്ന ആശയം നിലവിൽവന്നത്‌.
എന്നാൽ, പദ്ധതി ഫലപ്രാപ്തിയോടടുത്തപ്പോൾ സൈനിക സ്വഭാവത്തേക്കാൾ ശാസ്ത്രസാങ്കേതിക നേട്ടങ്ങൾക്കായി പ്രാധാന്യം.
1955 ജൂലൈയിൽ ഭൂമിയെ വലംവയ്ക്കുന്ന ഉപഗ്രഹം വിക്ഷേപിക്കുമെന്ന അമേരിക്കയുടെ പ്രഖ്യാപനം സോവ്യറ്റ്‌ ശാസ്ത്രജ്ഞരിൽ ആവേശമുണർത്തി.
മറ്റു രാജ്യങ്ങളുടെയും ഗവേഷണ ഏജൻസികളുടെയും സഹായത്തോടെ അമേരിക്ക മുന്നോട്ടു പോകുമ്പോൾ സോവ്യറ്റ്‌ യൂണിയന്റെ പണിശാലയിലെ നിശ്ശബ്ദതയിൽ സ്പുട്നിക്‌ പിറക്കുകയായിരുന്നു.
അങ്ങനെയിരിക്കെ അമേരിക്കൻ ശാസ്ത്രജ്ഞരെയും ഭരണാധികാരികളെയും ഞെട്ടിച്ച്‌ അവർ സ്പുട്നിക്കിനെ ആകാശത്തിലെത്തിച്ചു.
1958 ജനുവരി 5 വരെയുള്ള ചുരുങ്ങിയ ആയുസുമാത്രമേ ഈ ഉപഗ്രഹത്തിനുണ്ടായിരുന്നുള്ളു.
അധികം താമസിയാതെ 1958 നവംബർ 3ന്‌ സോവ്യറ്റ്‌ യൂണിയൻ സ്പുട്‌നിക്‌ 2 വിക്ഷേപിച്ചു.
ഇതോടെ ശരിക്കും അമ്പരന്ന അമേരിക്ക 1958 ജനുവരി 31ന്‌ എക്സ്‌പ്ലോറർ 1 വിക്ഷേപിച്ച്‌ മറുപടി നൽകി.
ശീതയുദ്ധത്തിന്റെ നിഴലുകൾക്കിടയിലാണെങ്കിലും സ്പുട്‌നിക്കിന്റെ വിക്ഷേപണത്തോടെ സോവ്യറ്റ്‌ യൂണിയൻ കൈവരിച്ച ശാസ്ത്രീയ നേട്ടം ഈ മേഖലയിലെ വൻ ഗവേഷണ കുതിച്ചുചാട്ടത്തിന്‌ അടിസ്ഥാനമായി.